Diari Oficial de la Generalitat Valenciana


Sumari del DOGV 2141, del 10-11-1993 (1993/829715)

RESOLUCIÓ de 8 d'octubre de 1993, de la Direcció General de Patrimoni Artístic de la Conselleria de Cultura de la Generalitat Valenciana per la qual es fa pública la delimitació de l'entorn de protecció, i s'obri un període d'informació pública en l'expedient incoat per a la seua declaració com. a monument, de l'Hort de Trènor, de Torrent (València).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2141

Data del DOGV
:   10-11-1993

Secció del DOGV
:   ALTRES DISPOSICIONS

Número del document
:   1993/829715


Data del document
:   08-10-1993

Organisme emissor
:   Conselleria de Cultura

Tipus de document
:   Resolució

Resolució de 8 d'octubre de 1993, de la Direcció General de Patrimoni Artístic de la Conselleria de Cultura de la Generalitat Valenciana, per la qual es fa pública la delimitació de l'entorn de protecció, i s'obri un període d'informació pública en l'expedient incoat per a la seua declaració com a monument, de l'Hort de Trènor, de Torrent (València).  
Donat que es troba en tramitació l'expedient per a la declaració com a monument a favor de l'Hort de Trènor, de Torrent (València), incoat per resolució de la Direcció General de Belles Arts, Arxius i Biblioteques, de data de 29 de novembre de i979 (BOE del 03.01.1980), aquesta Direcció General ha resolt:  
1. Fer pública la delimitació de l'entorn de protecció de l'Hort de Trènor, de Torrent (València), d'acord amb els annexos que s'adjunten a aquesta resolució.  
2. Continuar amb la tramitació de l'expedient d'acord amb les disposicions vigents.  
3. Conforme a allò que es preveu en l'article 86 de la Llei de Règim Jurídic de les Administracions Públiques i del Procediment Administratiu Comú, obrir un període d'informació pública per tal que aquelles persones que tinguen interès puguen examinar. l'expedient per a la declaració com a monument, durant el termini de vint dies, a partir de la publicació d'aquesta resolució en el Diari Oficial de la Generalitat Valenciana. l'expedient estarà a disposició de les persones interessades en la Direcció General de Patrimoni Artístic, Servei de Patrimoni Arquitectònic, de la Conselleria de Cultura, avinguda del Campanar, número 32, de València, de 9 h a 14 h.  
4. Que aquesta resolució es publique en el Diari Oficial de la Generalitat Valenciana i es notifique en el Registre General de Béns d'Interès Cultural per a l'anotació preventiva.  
Contra aquesta resolució, donat que és un acte de tràmit, no escau cap recurs.  
València, 8 d'octubre de 1993.  
El Director General de Patrimoni Artístic:  
Salvador Aldana Fernández.  
ANNEX I  
Motivació de la delimitació proposada  
El criteri general seguit per a la delimitació de l'entorn de protecció de l'Hort de Trènor, consisteix a incloure dins de la seua àrea els elements urbans següents:  
- Parcel·les que limiten directament amb la que ocupa el bé d'interés cultural, ja que qualsevol intervenció que s'hi realitze pot afectar-lo visualment o físicament.  
- Parcel·les que donen al mateix espai visual que el bé d'interés cultural i que en constitueixen l'entorn visual i ambiental immediat, en el qual, qualsevol intervenció que es realitze pot suposar una alteració de les condicions de percepció del monument, o del caràcter del seu espai urbà.  
- Espais públics en contacte amb al bé d'interés cultural i les parcel·les enumerades anteriorment, les quals constitueixen part de l'ambient urbà immediat del bé d'interés cultural.  
- Edificis o qualsevol element del paisatge urbà que, encara que no estiguen prop del bé d'interés cultural, n'afecten molt la percepció.  
ANNEX II  
Area de protecció  
A) Descripció literal de la delimitació:  
Origen: Vèrtex nord-oest de l'encontre dels carrers del Calvari i de Sant Urbà.  
Sentit: sentit horari.  
Línia delimitativa: des de l'origen, la línia recorre l'alineació nord del carrer del Calvari, en direcció est, fins a l'alineació oest del carrer del Pare Prudenci; continua per allà, fins que enfronta amb l'alineació nord del carrer del Pare Cabanes, per on- continua fins a la fi, segueix per l'alineació nord del carrer de Picassent, també fins a la fi, on es troba amb l'alineació est del carrer, adjacent i paral·lel a la via del ferrocarril de la Vilanova de Castelló a València, fins que troba l'alineació sud del carrer de Miquel Servet, per on continua, fins que troba l'alineació oest del carrer de Sant Urbà, des de la qual arriba fins a l'origen en línia recta.  
B) Delimitació gràfica  
S'adjunta un plànol per a la publicació.  
Veure imatge